b'\n_START_ARTICLE_\nRafaela Sepp\xc3\xa4l\xc3\xa4\n_START_PARAGRAPH_\nRafaela Violet Maria Sepp\xc3\xa4l\xc3\xa4 (s. 22. syyskuuta 1954 Helsinki) on Sanoman p\xc3\xa4\xc3\xa4omistajia ja Lehtikuvan entinen toimitusjohtaja.\n_START_SECTION_\nUra\n_START_PARAGRAPH_\nSepp\xc3\xa4l\xc3\xa4 opiskeli valtio- ja yhteiskuntatieteit\xc3\xa4 Pariisissa ja valmistui Columbian yliopiston journalistikoulusta New Yorkista vuonna 1976. Ennen siirtymist\xc3\xa4\xc3\xa4n Helsinki Median palvelukseen vuonna 1998 Sepp\xc3\xa4l\xc3\xa4 ty\xc3\xb6skenteli kuvatoimittajana ja toimittajana Agence France-Pressell\xc3\xa4, Le Figarossa, UPI:ssa ja Ilta-Sanomissa. Sepp\xc3\xa4l\xc3\xa4st\xc3\xa4 tuli Lehtikuvan toimitusjohtaja vuonna 2001. H\xc3\xa4n erosi teht\xc3\xa4v\xc3\xa4st\xc3\xa4 vuoden 2004 lopussa.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nSepp\xc3\xa4l\xc3\xa4n vanhemmat olivat Rafael ja Patricia Sepp\xc3\xa4l\xc3\xa4. H\xc3\xa4n on Robin Langenski\xc3\xb6ldin sisarpuoli ja Aatos Erkon sisarentyt\xc3\xa4r. Sepp\xc3\xa4l\xc3\xa4 on naimisissa galleristi Kaj Forsblomin kanssa. H\xc3\xa4nell\xc3\xa4 on kaksi lasta aiemmasta liitosta.'